
На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира:

От „АВА ТРАНСˮ ООД е представен проект на ПУП – ПРЗ за ПИ с идентификатор 10971.86.7 по КК на гр. Видин, местност Алимана 2, който предвижда урегулиране на имота (площ 11,446 дка) в УПИ II86.7, кв. 613 с конкретно отреждане „за автопарк и тир паркингˮ и определя следните показатели за застрояване: плътност на застрояване – до 60%; интензивност на застрояване (Кинт) – до 1,5; озеленена площ – повече от 20%, като една трета от нея трябва да бъде осигурена за озеленяване с дървесна растителност; максимална височина на застрояване – до 10 м.
ПУП – ПРЗ очертава рамката за бъдещо развитие на инвестиционно предложение, попадащо в обхвата на Приложение № 2 от Закона за опазване на околната среда (ЗООС) – точка 10, буква „бˮ (Инфраструктурни инвестиционни предложения за урбанизирано развитие, включително строителство на търговски центрове и паркинги), за което се изисква провеждане на процедура по преценяване на необходимостта от извършване на оценка на въздействието върху околната среда (ОВОС). ПУП – ПРЗ за урегулиране на ПИ с идентификатор 10971.86.7 по КК на гр. Видин в УПИ II86.7, кв. 613 с конкретно отреждане „за автопарк и тир паркингˮ попада в обхвата на т. 9.1 Подробни устройствени планове – планове за застрояване извън границите на урбанизираните територии към Приложение № 2 на Наредбата за условията и реда за извършване на екологична оценка на планове и програми (Наредбата за ЕО) и съгласно чл. 2, ал. 2, т. 1 от Наредбата за ЕО, подлежи на преценяване на необходимостта от извършване на екологична оценка (ЕО). 
На основание чл. 91, ал. 2 от ЗООС и чл. 5, ал. 3 от Наредбата за условията и реда за извършване на оценка на въздействието върху околната среда (Наредбата за ОВОС), допускам извършването само на една от процедурите по реда на глава шеста от ЗООС, която в случая е процедурата по преценяване на необходимостта от извършване на ОВОС за инвестиционно предложение „Изграждане на автопарк и ТИР паркингˮ в поземлен имот с идентификатор 10971.86.7 по КК на гр. Видин.

ПИ с идентификатор 10971.86.7 по КК на гр. Видин не попада в границите на защитени територии по смисъла на Закона за защитените територии, но попада в границите на защитена зона от екологичната мрежа Натура 2000 – BG0000524 „Оризищетоˮ по Директивата за опазване на природните местообитания и на дивата флора и фауна. 

Инвестиционното предложение за изграждане на автопарк и ТИР паркинг е под разпоредбите на Наредбата за условията и реда за извършване на оценка за съвместимост на планове, програми и инвестиционни предложения с предмета и целите на опазване на защитените зони (Наредба за ОС) и на основание чл. 2, ал. 1, т. 1 от нея подлежи на преценка за вероятната степен на отрицателно въздействие върху защитени зони. 

Преценяването на необходимостта от извършване на ОВОС и оценката за съвместимост ще бъдат проведени в една процедура. Компетентен орган за произнасяне с решение за преценяване на необходимостта от извършване на ОВОС е директорът на РИОСВ – Монтана.

Копие от писмото е изпратено до община Видин. 

